google/wiki40b huggingface dataset:
Simon Schama

Životopis

Narodil sa do židovskej rodiny. Otec Arthur Schama pochádza z rodiny sefardských Židov s koreňmi v súčasnom Turecku a matka Gertie Steinbergová z aškenázskej židovskej rodiny s pôvodom v Kaunase, v súčasnej Litve. Históriu študoval na Christ′s College univerzity v Cambridge a ukončil ju v roku 1966 s červeným diplomom. Na materskej univerzite ostal aj pracovať. V roku 1980 prijal miesto na Harvardskej univerzite. Od roku 1995 pracoval pre magazín The New Yorker ako kultúrny kritik. Napokon pôsobil na Kolumbijskej univerzite v New Yorku.
Vo svojom výskume sa zameriava na dejiny Nizozemských provincií (dnešného Holandska) na prelome 18. a 19. storočia, na dejiny Veľkej francúzskej revolúcie, na biografie významných historických postáv alebo na premenu krajiny ľudskou činnosťou. Komerčný úspech mu priniesla najmä jeho biografia o dvoch holandských umelcoch Rembrandtovi van Rijnovi a Peterovi Paulovi Rubensovi (s názvom: Rembrandt´s Eye). Oveľa ynámejším sa ale stal vďaka účinkovaniu v 15-dielnej dokumentárnej sérii s názvom A History of Britain, v ktorej divákom osobne priblížil dejiny Britských ostrovov v období od praveku až po rok 1965. Televízny dokument bol neskôr prevedený aj do knižnej podoby (tri zväzky publikované v rokoch 2000 – 2002).
Od roku 2006 sa spolupodieľal na vytvorení ďalších úspešných dokumentárnych cyklov o dejinách, ktoré produkovala BBC: osemdielnej série o dejinách a význame umenia (s názvom Simon Schama´s Power of Art, 2006), päťdielnej série Príbeh Židov (The Story of the Jews, 2013) a najnovšie dokumentu Tvár Británie (The Face of Britain by Simon Schama; päť častí, 2015).

Ocenenia

S. Schama získal za svoje knihy niekoľko ocenení. Už jeho prvá vedecká monografia Patriots and Liberators: Revolution in the Netherlands 1780 – 1813 získala v roku 1977 Wolfsonovu cenu za históriu (Wolfson History Prize). Jeho kniha The Embarrassment of Riches sa dostala v roku 1987 medzi najlepšie knihy roka, ktoré odporúčal denník The New York Times (Best Books of the Year). Rovnakú cenu získala v roku 1989 jeho kniha Občania: Kronika francúzskej revolúcie (v origináli: Citizens: A Chronicle of the French Revolution).
Villeneuve-lès-Montréal

Poloha

Obec má rozlohu 2,2 km². Najvyšší bod je položený 250 m n. m. a najnižší bod 179 m n. m.

Obyvateľstvo

Počet obyvateľov obce je 240 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Villeherviers

Poloha

Obec má rozlohu 38,9 km². Najvyšší bod je položený 112 m n. m. a najnižší bod 85 m n. m.

Obyvateľstvo

Počet obyvateľov obce je 489 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Agrarizmus

Agrarizmus je politicko-ideologický prúd, ktorý za základ národného hospodárstva považuje poľnohospodárstvo.
Od polovice 19. storočia sa šíril z Nemecka do mnohých európskych krajín, pevnú pôdu našiel napríklad v Poľsku, Dánsku či v balkánskych štátoch. K propagátorom agrarizmu na Slovensku od začiatku 20. storočia patrili najmä Milan Hodža a Pavel Blaho, ktorí po vzniku Česko-slovenskej republiky, vychádzajúc z agrárnej štruktúry Slovenska, dali tomuto hnutiu politický rámec vo forme politickej strany (Národná a roľnícka strana, neskôr Slovenská národná a roľnícka strana). V roku 1922 sa slovenskí a českí agrárnici spojili do Republikánskej strany poľnohospodárskeho a maloroľníckeho ľudu, ktorá patrila medzi najsilnejšie česko-slovenské strany.
Peter Babiar

Životopis

Od októbra 2018 je náčelník Štábu strategického plánovania Generálneho štábu. V tejto funkcii ho 28. mája 2019 prezident Andrej Kiska povýšil do prvej generálskej hodnosti, brigádny generál.
Ležiak úhorový

Výskyt a stav na Slovensku

Odhadovaný počet hniezdiacich párov je 0 - 5. Veľkosť populácie i územie na ktorom sa vyskytuje vykazujú mierny pokles od 20 - 50%.  Ekosozologický status v roku 1995 E - ohrozený druh. V roku 1998 EN:B1, EN - ohrozený. V roku 2001 EN - ohrozený. V roku 2014 RE - regionálne vyhynutý. V hodnotenom období 2002 - 2012 sa nepodarilo zaznamenať ani pravdepodobné ani možné hniezdenie druhu. Európsky ochranársky status SPEC3 - druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia V - zraniteľný druh.
Lavalette (Hérault)

Poloha

Obec má rozlohu 8,54 km². Najvyšší bod je položený 685 m n. m. a najnižší bod 201 m n. m.

Obyvateľstvo

Počet obyvateľov obce je 53 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
US Ancona 1905

História

Klub vznikol v roku 1905 pod menom Unione Sportiva Anconitana. Prvé roky hrávala Ancona regionálne súťaže, od roku 1921 sa zapojila do najvyššej talianskej ligy, kde patrila medzi tie lepšie tímy. V roku 1927 sa klub spojil s miestnym tímom SEF Stamura, vznikol tak klub Società Sport Ancona. O niekoľko rokov neskôr sa už klub volal US Anconitana-Bianchi. Najvyššiu súťaž hrala Ancona do roku 1926, potom začala postupne strácať pozície. Aspoň do Série B sa klub vrátil v roku 1937. Ďalšiu dekádu potom klub striedavo pôsobil v druhej a tretej lige. Ďalších skoro 40 rokov sa klub pohyboval od tretej až po piatu ligu. V roku 1988 sa mu podarilo po desaťročiach vrátiť do Série B, kde vydržal 4 sezóny. Pôsobenie v Sérii B vyvrcholilo postupom do Série A, kde však klub vydržal iba jednu sezónu. Nasledovali tri roky v druhej lige a zostup do Série C1. V roku 1997 sa na dve sezóny Ancona vrátila do Série B. Trvalejšie sa jej to však podarilo v roku 2000. V sezóne 2003/04 si opäť zahrala jeden rok v Sérii A. Pôsobenie v najvyššej súťaži sa však skončilo problémami a klub bol preradený až do štvrtej ligy a premenoval sa na Associazione Calcio Ancona. Situácia sa zlepšila a v roku 2008 klub opäť postúpil do Série B. Jeho pôsobenie v druhej lige však ukončil o dva roky neskôr bankrot. V roku 2010 tak bol klub znovuzaložený pod súčasným menom a preradený do regionálnej ligy. Od sezóny 2011/12 hráva Sériu D.
Počítačová skriňa

Počítačová skriňa (angl. computer case) je počítačový komponent slúžiaci na mechanické upevnenie všetkých ostatných vnútorných dielov a častí počítača. Je to najčastejšie celokovové šasi, s definovanými úložnými šachtami (bay) a montážnymi otvormi korešpondujúcimi s mechanickými rozmermi ostatných počítačových komponentov.

Konštrukcia

Obvykle je skriňa vyrobená z plechu (oceľ, dural...), ale môže byť aj z plastu alebo iných materiálov. Skriňa má odnímateľné veko (alebo bočné steny), ktoré po odstránení odhalia samotné šasi. Šasi je vlastne kostra skrine s vytvorenými upevňovacími plochami a otvormi do ktorých sa pripevňujú všetky interné mechanické diely počítača.
Základom je plocha pre uloženie matičnej dosky patričného rozmeru (form factor). Obvykle je skriňa univerzálna pre jeden typ matičnej dosky (jeden typ form factoru) napr. ATX s jeho variantmi (micro ATX, ATX, DTX, mini ATX, flex ATX...) – pozri matičná doska. Rozmeru matičnej dosky zodpovedá rozmiestnenie upevňovacích otvorov, otvorov v zadnej stene pre výstupné konektory, upevňovacích líšt pre rozširujúce karty. Zároveň ovládacie (zapínacie tlačidlo, reset...), indikačné prvky (LED indikujúca zapnutie, LED indikujúca činnosť disku...) a rozširujúce konektory (USB, audio, FireWire...) umiestnené na čelnom paneli skrine elektricky a funkčne zodpovedajú konektorom na danom type matičnej dosky.
Ďalšou časťou skrine je miesto pre upevnenia napájacieho zdroja patričného pre daný form factor (napr. zdroja ATX). Je preň vytvorené miesto a upevňovacie otvory v skrini zodpovedajú rozmiestneniu upevňovacích otvorov v zdroji.
Zvláštnou kategóriou sú upevňovacie šachty (bay). Každá skriňa má niekoľko 5.25" šachiet pre upevnenie 5.25" mechaník s externým panelom (napr. optické mechaniky...), niekoľo 3.5" šachiet pre upevnenie 3.5" mechaník s čelným panelom (FDD, ZIP, MO...) a niekoľko 3.5" šachiet pre upevnenie 3.5" mechaník bez panelu (HDD...). Rozdiel medzi mechanikou s čelným panelom a bez neho je v tom, že mechanika má čelný panel ktorý musí ostať dostupný aj keď je skriňa uzatvorená – sú na ňom ovládacie a funkčné prvky mechaniky (napr. optická mechanika má na čelnom paneli výsuvný tray, ovládacie tlačidlá a kontrolky) a mechanika bez čelného panela neho ostáva celá ukrytá v uzatvorenej skrini (napr. pevný disk). Počet šachiet udáva celkovú veľkosť skrine.
V skrini sa ďalej nachádzajú miesta pre upevnenie štandardných prídavných ventilátorov 8 cm a 12 cm. Niektoré skrine majú aj nadštandardnú výbavu – merače teploty, prídavné chladenie, displeje, dekoratívne osvetlenie, priehľadné steny...
Salmonelová enteritída

Zdroj infekcie

Zdrojom infekcie sú najmä domáce zvieratá – ošípané, hovädzí dobytok, kačice, a ich produkty (mlieko, mäso a vajcia).

Prenos infekcie

Človek sa nakazí priamo chorým zvieraťom – konzumáciou jeho nedostatočne tepelne upraveného mäsa alebo vajec; alebo môže dôjsť ku kontaminácii potravín sekundárne, napríklad počas skladovania alebo prepravy. Typicky sa človek infikuje požitím tepelne neupravených potravín (rôzne majonézy, zmrzlina, huspenina, tlačenka, nátierky, salámy a pod.).

Patogenéza

Na vzniku klinických príznakov enteritídy (zápalu čreva) sa podieľa baktéria aj jej toxín.

Inkubačný čas

Čas od infekcie po objavenie sa prvých príznakov je pomerne krátky (6 až 36 hodín) a závisí na množstva požitého toxínu a baktérii. Baktéria i endotoxín poškodzujú črevný epitel.

Klinický obraz

Ochorenie začína náhle nevoľnosťou, bolesťou hlavy a zimnicou, rýchlo nastupuje horúčka až 40 °C. Nasleduje zvracanie, bolesti brucha a hnačky. Spočiatku kašovitá stolica sa rýchlo mení na vodnatú a zeleno sfarbenú. Chorý hnačkami a zvracaním stráca veľké množstvo tekutín a elektrolytov. Tento stav pri klasickej forme trvá 2 – 3 dni, potom dochádza k pomerne rýchlej normalizácii stavu. Ľahké formy salmonelózy sa môžu prejaviť len krátko trvajúcou nevoľnosťou. Ťažká forma sa označuje ako cholera nostras, pri ktorej dochádza k veľkým, život ohrozujúcim stratám tekutín a solí. Rozvíjajú sa príznaky hypovolemického šoku, ktorý bez adekvátnej a rýchlej liečby môže skončiť smrťou. Vzácne sa môže infekcia rozšíriť krvným obehom do celého tela a vyvolať komplikácie ako ostitída, periostitída, abscesy, meningitída a pod. U detí môže niekedy prebiehať pod obrazom brušného týfu.

Diagnóza

Opiera sa o klinický obraz akútnej otravy z jedla. Potvrdiť ju možno kultiváciou salmonelly z podozrivého jedla, stolice alebo zvratkov chorého. Možný je i sérologický dôkaz.

Prevencia

Základnou prevenciou je tepelná úprava rizikových pokrmov – toxín i baktéria sa týmto spôsobom dokonale ničí. Nutná je pravidelná kontrola hospodárskych zvierat a potravín, dodržiavanie hygienických predpisov a kontrola zamestnancov v potravinárskom priemysle.

Prognóza

Vo veľkej väčšine je dobrá, určujú ju hlavne prípadné komplikácie.
Zoologická záhrada Spišská Nová Ves

Zoologická záhrada Spišská Nová Ves (iné názvy: Zoologická záhrada v Spišskej Novej Vsi, ZOO Spišská Nová Ves) je najmenšia a zároveň najmladšia zoologická záhrada na Slovensku, nachádzajúca sa na juhovýchode intravilánu mesta Spišská Nová Ves. Je členom Únie českých a slovenských ZOO (UCSZ) a Slovenskej asociácie ZOO (SAZZ). Má rozlohu 8,5 ha, chová približne 70 živočíšnych druhov s celkovým počtom 250 jedincov. Súčasťou areálu je arborétum s 30 druhmi drevín.

Poloha

Areál ZOO sa nachádza na Sadovej ulici, v tesnej blízkosti sídliska Tarča. Rozkladá sa v mestskom parku, areálom preteká potok Holubnica.

História

ZOO bola založená v máji 1989 a v októbri toho istého roka získala od Ministerstva kultúry Slovenskej republiky oprávnenie na chov chránených druhov živočíchov. Od 1. januára 2000 je príspevkovou organizáciou mesta. 23. júla 2008 povodeň na potoku Holubnica zasiahla aj ZOO.
Mamma Mia!

Mamma Mia! je muzikál s piesňami skupiny ABBA, ktorý napísala britská dramatička Catherine Johnsonová.
Na príprave muzikálu sa od počiatku zúčastňovali Björn Ulvaeus a Benny Andersson, členovia skupiny ABBA, ktorí zložili pôvodnú hudbu. Anni-Frid Lyngstad patrila medzi finančných producentov, Agnetha Fältskog projekt podporila účasťou na švédskej premiére.
Montagny-lès-Beaune

Poloha

Obec má rozlohu 6,04 km². Najvyšší bod je položený 218 m n. m. a najnižší bod 194 m n. m.

Obyvateľstvo

Počet obyvateľov obce je 663 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Clar-de-Rivière

Poloha

Obec má rozlohu 10,07 km². Najvyšší bod je položený 228 m n. m. a najnižší bod 181 m n. m.

Obyvateľstvo

Počet obyvateľov obce je 1 151 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sídlisko III (Prešov)

História a súčasnosť

Výstavba panelových domov sa začala v roku 1962 a skončila začiatkom 90. rokov 20. storočia. V rokoch 1990 až 1994 bol na sídlisku postavený Kostol Panny Márie Kráľovnej Pokoja. V roku 2008 bol dokončený bytový dom na Bajkalskej ulici obsahujúci 16 bytových jednotiek, v roku 2015 boli dokončené "Apartmány Astória" a v roku 2016 bol dokončený bytový komplex "Apartmány Torysa" na Mukačevskej ulici. V roku 2017 bol dokončený projekt bytových jednotiek "Na trojke", ktorý vznikol namiesto schátranej nemocnice a vo výstavbe je aj komplex štyroch polyfunkčných bytových domov "Bikoš" s plánovaným ukončením v roku 2020. V posledných rokoch sa realizuje individuálna bytová výstavba v štvrti Kráľová hora, kde pribudlo aj niekoľko nových ulíc. V súčasnosti sa táto výstavba rozširuje v rámci projektu "Kráľova hora" a taktiež je vo výstavbe aj nová štvrť rodinných domov na okraji sídliska nad ulicou Prostějovská, neďaleko konečnej zastávky MHD.

Mestská doprava

Trolejbusová doprava na sídlisko bola spustená 1. augusta 1985 a dodnes premáva bez väčších zmien. Koncom leta 2007 prebehla rekonštrukcia trolejového vedenia na obratisku, ktoré je najväčšie v celom Prešove. Dnes tu premávajú linky č. 2/5, 4, 8 a 38 obsluhované trolejbusmi, 12, 17, 25, 29, 34, 39, 43 a 48 obsluhované autobusmi a nočné linky č. N1 a N2.

Občianska vybavenosť

Na sídlisku sa nachádzajú nákupné strediská Družba, Centrum, Jednota, obchodný dom Kaufland a v apríli 2006 až októbri 2006 sa realizovala výstavba hypermarketu Tesco. V areáli nákupného strediska Centrum je trhovisko. 
Sídlisko disponuje aj viacerými športoviskami. Na ulici Antona Prídavku sa nachádza kúpalisko so 4 bazénmi, prvý bazén pre neplavcov s hĺbkou 130 cm, druhý bazén pre plavcov s hĺbkou 180 cm, tretí a štvrtý bazén s hĺbkou 50 cm je určený pre deti. Pri kúpalisku sa nachádza areál lanového centra Outdoor Park, v ktorom je umiestnená aj horolezecká stena. V budove ZŠ Mirka Nešpora sa nachádza verejnosti prístupný školský bazén Šťuka a na Mukačevskej ulici pri cyklotrase sú k dispozícii tenisové kurty a plocha pre squash. Nachádza sa tu aj detské dopravné ihrisko, jazdecký areál a cyklistický chodník okolo Torysy (tzv. Toryská cyklomagistrála), ktorý vedie až do Veľkého Šariša. 
Vo výstavbe je projekt Biokoridor Torysa. Medzi ulicami Clementisova a Levočská sa nachádza park, ktorý v súčasnosti čaká na revitalizáciu. Na sídlisku sa nachádza množstvo barov, reštauračných zariadení a možností pre voľnočasové aktivity.

Školy

Nachádza sa tu 7 materských škôl (MŠ Antona Prídavku, MŠ Bajkalská, MŠ Mirka Nešpora, MŠ Mukačevská, MŠ Volgogradská, Cirkevná MŠ Kráľovnej pokoja a Súkromná MŠ Bobrík) 6 základných škôl (ZŠ Bajkalská, ZŠ Mirka Nešpora, ZŠ Matice slovenskej, ZŠ Mukačevská, ZŠ Prostějovská a ZŠ Šmeralova) a Základná umelecká škola J. Pöschla. Ďalej sa tu nachádzajú 3 stredné školy, a to Obchodná akadémia, Stredná odborná škola technická a Súkromná hotelová akadémia.
Zouafques

Poloha

Obec má rozlohu 3,93 km². Najvyšší bod je položený 72 m n. m. a najnižší bod 15 m n. m.

Obyvateľstvo

Počet obyvateľov obce je 590 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Tŕňovitý výbežok

Tŕňovitý výbežok (stavca) alebo tŕňový výbežok (stavca) (latinsky processus spinosus (vertebrarum)) je jeden z výbežkov, ktoré odstupujú z oblúka stavca. Slúži na pripojenie väzov, šliach a svalov na stavec a umožňuje tak jeho stabilizáciu a pohyb.
Processus spinosus je nepárový, vybiehajúci zo stredu oblúka stavca dozadu, presne v mediálnej rovine. Možno ho nahmatať pod kožou. Spolu s priečnymi výbežkami je miestom svalových úponov - ťahom svalov za ne sa stavce vzájomne skláňajú a otáčajú.
Affinis

Affinis resp. ak ide o druh, tak aj species affinis (skratky: aff., affin. resp. pre druh aj sp. affin.) je v biologickej taxonomickej terminológii, označenie rodu alebo druhu, ktorý je príbuzný s ale nie je identický s rodom alebo druhom, ktorého meno je uvedené.
Príkladom môže byť slimačia ulita vedená ako Lucapina aff. aegis. To znamená, že táto ulita sa trochu podobá na ulitu druhu Lucapina aegis, ale predpokladá sa, že nejde o totožný druh ale jeho blízky príbuzný druh, pravdepodobne druh, ktorý ešte nie je pomenovaný.
Zapaľovač (munícia)

Zapaľovač je muničný diel určený na iniciáciu účinnej náplne bojových častí vojenskej munície. Zapaľovač môže byť samostatný predmet (konštrukčný celok), ktorý je možné od zvyšku munície oddeliť a zameniť, ale tiež môže byť tvorený skupinou zariadení rozmiestnených na rôznych miestach munície – v takejto podobe sa nazýva zapaľovacím (iniciačným) ústrojenstvom.
Zelená strecha

Zelená strecha je strecha pokrytá zatrávneným povrchom.

História

Zatrávnené strechy sú stáročia známe nielen v studenom podnebí Islandu, Škandinávie, Kanady, USA, ale aj v teplom podnebí Tanzánie. Konštrukčné riešenie domov so zatrávnenou strechou pochádza zo severnej Európy. Príkladom je islandský dom („sodhouse“) so strechou tvorenou dvoma až troma vrstvami rašelinových kobercov uloženými na suchých vetvách pokrytých prérijnou trávou. Zvislé steny, hrúbky 60 – 90 cm, sú postavené z 10 cm vysokých trávnatých kobercov so zatrávnenou stranou smerom dolu. Takáto konštrukcia udržuje v chladnom prostredí teplo akumuláciou. Pôvodná škandinávska zatrávnená strecha má sklon od 30° do 45° a tvorí ju 20 cm hrubá vrstva trávnatého koberca, ktorá je uložená na niekoľkých vrstvách brezovej kôry. Kôra je lepená dreveným dechtom, aby vznikla vodotesná a nepriepustná vrstva. Mínusom tejto konštrukcie je, že decht môže byť rakovinotvorný a životnosť strechy je len 20 rokov. V Berlíne sa od polovice 19. storočia stavali štvorpodlažné bloky domov so strechami zvažujúcimi sa do átria-„strechy z dreveného cementu“.

Zelené strechy verzus ekológia

Z hľadiska dopadu na životné prostredie je dokázané, že už 5% zatrávnených striech v meste je pre toto životné prostredie nezanedbateľným prínosom.
Prierazuvzdornosť

Prierazuvzdornosť je schopnosť materiálu odolať nárazu zahroteného telesa predpísaného tvaru.
Tiež sa nazýva aj vrubová húževnatosť.
Ak je dostatočne vysoká, tak je to aj neprestrielnosť. Udáva sa v jouloch (J). Niekedy aj v J.mm⁻².
U tuhých (nelámavých) materiálov sa podobne ako pri tvrdosti meria hĺbka prieniku, namiesto sily sa však používa predpísaná práca (kinetická energia). U lámavých materiálov (napr. liatina) sa udáva ešte aj prahová kinetická energia, pri ktorej sa testovaný kúsok zlomí.
Druhový rozdiel

Druhový rozdiel (lat. differentia specifica) je rozdiel, ktorým sa jeden druh odlišuje od ostatných.
Kyselina bromovodíková

Využitie

Jej neutralizáciou sa dajú pripraviť soli tejto kyseliny, bromidy. Takto sa pripravujú najmä bromidy zinku, vápniku a sodíku.
V organickej chémii sa využíva na bromácie uhľovodíkov a ich derivátov, čím vznikajú organobromidy. Okrem toho je táto kyselina taktiež schopná rozštiepiť určité étery, pomocou odštiepenia jednej z alkylových či arylových skupín a nahradenie ich buď atómom brómu alebo vodíku (závisí od mechanizmu podľa, ktorého táto reakcia prebieha)

Reakciou brómu a vodíka

Vyrába sa priamou syntézou brómu a vodíka za použitia katalyzátora.
H₂ + Br₂ → 2 HBr

Reakciou brómu, oxidu siričitého a vody

Ďalším spôsobom prípravy je reakcia brómu, vody a oxidu siričitého, reakcia prebieha podľa nasledovnej rovnice:
Br₂ + SO₂ + 2 H₂O → H₂SO₄ + 2 HBr

Reakciou kyseliny sírovej a bromidu

Alternatívne sa dá pripraviť prikvapkávaním zriedenej kyseliny sírovej do anorganického bromidu (napr.: bromid draselný). Vtedy prebieha nasledovná reakcia:
H₂SO₄ + KBr → KHSO₄ + HBr
Pri tejto reakcii sa nesmie použiť koncentrovaná kyselina sírová, pretože tá by mohla zredukovať na bróm. Teplota reakčnej zmesi nesmie presiahnuť 75 °C, pretože tým môže taktiež vzniknúť bróm, preto sa musí reakčná zmes chladiť (napr. pomocou ľadového kúpeľa. Hydrogensíran vzniknutý pri reakcii, sa dá odfiltrovať a kyselina zakoncentrovať oddestilovaním vody, až kým nie je koncentrácia HBr 47,63 %.

Reakciou tetralínu s brómom

Kyselinu bromovodíkovú taktiež možno pripraviť reakciou tetrahydronaftalénu (tetralínu) s brómom. Tetralín sa pred reakciou chladí ľadovým kúpeľom, pričom sa k nemu následne bróm pomaly prikvapkáva. Reakcia prebieha podľa nasledovnej rovnice:
4 Br₂ + C₁₀H₁₂ → C4H₈Br₄ + 4 HBr
Pri tejto reakcii ide vlastne o bromáciu tetralínu, kedy sa polovica atómov brómu naviaže na tetralín, čím nahradia 4 atómy vodíku, ktoré sa následne zlúčia s druhou polovicou brómových atómov, čím vznikne kyselina bromovodíková.
Javrezac

Poloha

Obec má rozlohu 3,66 km². Najvyšší bod je položený 69 m n. m. a najnižší bod 7 m n. m.

Obyvateľstvo

Počet obyvateľov obce je 636 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Božidara Turzonovová

Rané roky

Je dcérou srbskej matky a macedónskeho otca, vyrastala však na Slovensku. Od detstva navštevovala dramatický krúžok, pôsobila v detskej rozhlasovej družine a venovala sa hre na klavír. Navštevovala strednú školu v Starom meste známu ako GAMČA.

Kariéra

Študovala na VŠMU v Bratislave, ktorú úspešne absolvovala v roku 1963. Už počas štúdia dostala prvú filmovú príležitosť vo filme Most na tú stranu, kde si zahrala so svojím manželom, hercom Jozefom Adamovičom. Po absolutóriu sa stala členkou SND, kde pôsobí dodnes. Hrala v beznádejne vypredanom Na skle maľované, v Tajovského Ženskom zákone, v Albeeho Krehkej rovnováhe či Barčovom Mastnom hrnci. V súčasnosti hosťuje v nitrianskom Divadle Andreja Bagara. Okrem toho pracuje v rozhlase a dabingu, učí herectvo a je predsedníčkou festivalového výboru Art Filmu. Má dve dcéry.
Je herečkou širokého výrazového rozsahu. Čoskoro si ju všimli aj českí filmári ako Jiří Krejčík, Otakar Vávra a Petr Weigl. Do povedomia filmových divákov sa zapísala najmä ako predstaviteľka opernej divy Emy Destinnovej v Krejčíkovom filme Božská Ema.
V roku 1979 dostala titul zaslúžilá umelkyňa. V roku 2008 jej prezident Ivan Gašparovič udelil štátne vyznamenanie Pribinov kríž II. triedy. V roku 2009 získala Cenu Jozefa Kronera za celoživotnú tvorbu. Je laureátkou Krištáľového krídla za rok 1997 v oblasti divadlo a audiovizuálne umenie. 11. marca 2017 bola uvedená do Siene slávy TV ankety OTO.
Obrazotvornosť

Obrazotvornosť je schopnosť predstavovať si veci a deje v myšlienkach. Je to tiež predstavivosť, imaginácia, fantázia.